টেস্ট দলে মুমিনুলের মতো খেলোয়াড় থাকবেন না, এটা মেনে নিতে কষ্ট হয়েছে বোর্ড সভাপতিরও। তিনি বললেন, ‘মুমিনুলের না থাকাটা খুবই দুঃখজনক। নিঃসন্দেহে সে বাংলাদেশের অন্যতম সেরা টেস্ট ব্যাটসম্যান। আমরা একদুই বছর ধরে তাকে টেস্ট স্পেশালিস্ট হিসেবেই বিবেচনায় রেখেছি। ভবিষ্যতেও তাই থাকবে। সে হয়তো পরিস্থিতির শিকার। হয়তোবা একটি সিরিজ কিংবা একটি মাত্র টেস্টের জন্য বিবেচনার বাইরে মুমিনুল। আমরা তাকে যথাযথভাবে লালন করবো এবং তার পরিচর্যাও থাকবে।’